Ek sou Obesa Lodge vir enige reisiger aanbeveel. Uitstekende oornag geriewe met voldoende badkamers en goed geleë in pragtige dorp. Ek gaan volgende keer weer hier oornag. Ons was 6 volwassenes en almal was baie verras met die gehalte diens en gerief. En die prys is reg vir elkeen se sak.
Ons was 5 wat saam gereis het en het die hele Pers huis vir onsself gehad - pragtig! Ek sal Obesa Lodge enige tyd aan enigiemand aanbeveel. Dit is 'n heerlike kuier in 'n lieflike huis in 'n pragtige dorp!
Alles was skoon, netjies en goed uiteengesit. Dit is goed dat daar plek is om buite in die koelte te sit. Die veilige parkeerplek stel mens gerus as jy op 'n vreemde dorp kom. Ek het ook die toeriste-inligting waardeer, dit het my inspireer om die museums en die Vallei van Verlatenheid te besoek. Die enigste aanbevelings wat ek kan maak is om die vensters vir ventilasie oop te los, 'n wasbak in die kombuis-area sou ook gerieflik wees, en hulle kan gerus gaste inlig oor kragonderbrekings.
LekkeSlaap het dit maklik gemaak vir 'n persoon wat glad nie die area ken nie, om 'n goed ingeligte besluit te kan neem. Die verblyf het in alle opsigte aan my verwagting voldoen.